b'\n_START_ARTICLE_\nCerkev Marijinega vnebovzetja, Bled\n_START_SECTION_\nZgodovina\n_START_PARAGRAPH_\nCerkev virih pisno prvi\xc4\x8d omenjena leta 1185. V \xc4\x8dasu svojega nastanka je nasledila predhodno leseno stavbo, ki je verjetno bila predkr\xc5\xa1\xc4\x8dansko sveti\xc5\xa1\xc4\x8de. Cerkev so prvi\xc4\x8d raz\xc5\xa1irili briksen\xc5\xa1ki \xc5\xa1kofje, ki so leta 1004 blejsko posest dobili v dar od cesarja Henrika II. Cerkev so kasneje \xc5\xa1e nekajkrat prenovili, leta 1511 zaradi potresa, ki jo je mo\xc4\x8dno po\xc5\xa1kodoval. Najve\xc4\x8djo prenovo je cerkev do\xc5\xbeivela leta 1698, ko je dobila dana\xc5\xa1njo baro\xc4\x8dno podobo. Tudi sicer je otok do\xc5\xbeivel najve\xc4\x8d sprememb prav v 17. stoletju, ko sta bila med drugim (leta 1655) zgrajena tudi vzhodno veliko stopni\xc5\xa1\xc4\x8de in kapelica Matere Bo\xc5\xbeje, ki ju je dal zgraditi tedanji oskrbnik cerkve Maks Petschacher.'